Miami

Miami (bilêvkirina kurdî: mayemî) bajarekî peravê ye ku yek ji bajarên Florida ya Dewletên Yekbûyî yên Amerîkayê ye. Li gorî daneyên sala 2020an Mîamî bi nifûsa xwe ya 442.241 kesî, duyem bajarê herî qelebalix ê Florîdayê ye. Herêma metropolîtan a Miamiyê li başûrê Florîdayê ye û li gorî texmînan 6,46 milyon kes ku li herêma metropolê dijîn ku ew wekê sêyem herêma metropolîtan a herî mezin li başûrê rojhilat ew û şeşem herêma metropolîtan a herî mezin li Dewletên Yekbûyî yên Amerîkayê tê hesibandin. Miami xwediyê sêyem asîmanê herî mezin li dewletên yekbûyî ye ku zêdetirî 300 avahiyên bilind ku 70 ji wan avahiyan ji 491 ji 150 mêtreyê bilindtir e. Bajêr navenda wîlayeta Miami-Dade County ye.

Miami navendeke mezin û pêşeng ê di warên darayî, bazirganî, çand, huner û bazirganiya navneteweyî de ye. Herêma metropolîtan a Miamiyê mezintirîn aboriya bajarî li Florîdayê ye ku bi hilberîna navxweyî ya giştî ya 2023an a 533.674 milyar dolarên amerîkî. Di lêkolînek UBSê ya sala 2018an a li ser 77 bajarên cîhanê de, Miami sêyem bajarê herî dewlemend ê Dewletên Yekbûyî yên Amerîkayê û ji aliyê hêza kirînê ve sêyem bajarê herî dewlemend ê cîhanê bû. Miami bajarekî bi piraniya niştecihên kêmnetewe yî ye û di sala 2020an de ji sedî 70,2ê nifûsa bajêr xwe wekî hispanîk û latînî nas dikin.

Navenda bajarê Miamiyê yek ji mezintirîn kombûna bankên navneteweyî li Dewletên Yekbûyî yên Amerîkayê ye û navenda çend şîrketên mezin ên neteweyî û navneteweyî ye. Navçeya Tenduristiyê malavaniya çend nexweşxane û baregehên tenduristiyê ya girêdayî Zanîngeha Miamiyê yên sereke ye ku di nav wan de nexweşxaneya Jackson Memorial, nexweşxaneya herî mezin a welêt ku bi navînî dikare 1.547 nexweşan binêre û dibistana Tipê ya Miller, navenda bijîşkî ya akademîk û nexweşxaneya hînkirinê ya Zanîngeha Miamiyê û yên din ên ku bi lênêrîn û lêkolînên têkildarî tenduristiyê re eleqedar dibin. PortMiami, hem bendergeha deryayî ya bajêr e û hem ji aliyê trafîka rêwiyan û ji aliyê xetên keştîyan ve bendergeha herî qerebalix a cîhanê ye.

Herêma metropolîtan a Miamiyê piştî bajarê New Yorkê duyem bajar an herêma metropolîtan a herî zêde ye ku li Dewletên Yekbûyî yên Amerîkayê tê ziyaret kirin ku di sala 2022an de zêdetirî çar milyon geştiyar serlêdana bajêr kirine. Ji ber têkiliyên xwe yên bazirganî û çandî yên bihêz bi Amerîkaya Latînî re û bi piraniya nifûsa wê ya hispanîk e (bi rêjeya %70), Miamiyê wekê "Deriyê Amerîkaya Latîn" an jî "Paytexta Amerîkaya Latîn" hatiye binavkirin.

 Nifûs 

 Çavkanî 

 Girêdanên derve 

Kategorî:Bajarên Florîdayê
Kategorî:Erdnîgariya DYAyê